Kyk een van dié flieks vir Valentynsdag | Maroela Media
Tensy jy hiper-georganiseerd is, is daar ŉ goeie kans dat Valentynsdag jou onkant gevang het, en nou het jy stééds nie ŉ plan gemaak vir iets waarmee jy jou Valentyn kan verras nie.
Miskien dink jy daaraan om te gaan fliek? Maar eintlik is flieks nie so romanties soos hulle voorgestel word om te wees nie; hulle is gewoonlik in ŉ winkelsentrum geleë, jy moet rondstaan in rye en die eetgoed is peperduur – en dit sonder om eens van die kaartjie self te praat!
Daar is egter ŉ baie beter idee om dié Valentynsdag ekstra spesiaal te maak! Skuif jou televisiekamer so ŉ bietjie, en voeg ŉ paar romantiese elemente by. Maak jou eie springmielies en geniet ŉ romantiese fliek-marathon saam met die spesiale mens in jou lewe!
Op Google Play Movies kan jy twéé van die volgende Valentynsdag-treffers kyk en dit sal jou boonop minder kos as fliekkaartjies.
Dié reeks flieks is al ŉ bekende as dit kom by romantiese komedies. Die fliek sien ŉ 32-jarige Bridget Jones wat probeer beheer neem oor haar lewe, maar dit word belemmer omdat sy moet kies tussen die twee mans in wie sy belangstel.
Heath Ledger en Julia Stiles stel nie teleur in dié tiener-romanse nie. Dit is een van daardie flieks wat jy oor en oor kan kyk.
As jy nog nie die fliek gekyk het nie, maak jouself gereed om die sneesdoekies nader te trek. Dié fliek gaan oor ŉ 16-jarige kankerpasiënt wat verlief raak op ŉ ander kankerpasiënt in dieselfde ondersteuningsgroep.
Die fliek is ŉ kombinasie van romanse, spanning en komedie, en met akteurs soos Patrick Swayze, Demi Moore en Whoopi Goldberg, sal jy definitief nie teleurgesteld wees nie.
Meg Ryan speel die perfekte karakter in dié maklik-om-te-kyk fliek. Dié romantiese komedie is perfek vir Valentynsdag, want dis lekker lig, romanties en snaaks.
Dié fliek bevat baie van die oorspronklike dialoog van Shakespeare se boek, maar Leonardo DiCaprio en Claire Danes neem Shakespeare se klassieke verhaal en omskep dit in ŉ 1990’s-liefdesverhaal wat in Los Angeles afspeel.